सेसेल्स

सेसेल्स, (; (क्रियोल: La Repiblik Sesel),  सोमाली सागरको पूर्वी किनारामा हिन्द महासागरको एक द्वीप देश हो। यसमा ११५ वटा टापुहरू छन्। यसको राजधानी र सबैभन्दा ठूलो सहर भिक्टोरिया मुख्यभूमि अफ्रिकाबाट १,५०० किलोमिटर (९३२ माइल) पूर्वमा रहेको छ। नजिकैको टापुका अन्य देश तथा इलाकाहरूमा कोमोरोस, माडागास्कर, मौरिसस र दक्षिणमा फ्रान्सेली विदेशी क्षेत्रहरू मायोत र रेयुनियोँ पर्छन्; र पूर्वमा माल्दिभ्स र चागोस द्वीपसमूह (संयुक्त अधिराज्यद्वारा बेलायती हिन्द महासागर क्षेत्रको रूपमा प्रशासित) पर्दछ। यो सबैभन्दा कम जनसङ्ख्या भएको सार्वभौम सम्पन्न अफ्रिकी देश हो। सन् २०२० सम्म यहाँको जनसङ्ख्या ९८,४६२ रहेको थियो। 

सोह्रौँ शताब्दीमा युरोपेलीहरूले यस टापु अन्वेषण गर्नु अघि सेसेल्स बसोबास भएको थिएन। अठारौँ शताब्दीको अन्ततिर पूर्ण बेलायती नियन्त्रणमा नपुगुन्जेल यसले फ्रान्सेली र बेलायती हितसँग प्रतिस्पर्धा गर्नुपरेको थियो। सन् १९७६ मा संयुक्त अधिराज्यबाट स्वतन्त्र भएको घोषणा गरेदेखि यो धेरै हदसम्म कृषि समाजबाट बजारमा आधारित विविध अर्थव्यवस्थाको रूपमा विकसित भएको छ। द्रुत गतिमा बढ्दो सेवा, सार्वजनिक क्षेत्र र पर्यटन गतिविधिको विशेषता यहाँ रहेको छ। सन् १९७६ देखि २०१५ सम्म, कुल गाहस्थ उत्पादन लगभग ७००% बढेको थियो भने र क्रय शक्ति समतामा लगभग १६००% ले वृद्धि हासिल भएको थियो। सन् २०१० को दशकको अन्त्य देखि सरकारले विदेशी लगानीलाई प्रोत्साहन दिन कदम चालिरहेको छ।

हाल, सेसेल्स कुनै पनि अफ्रिकी राष्ट्रको प्रति व्यक्ति कुल ग्राहस्थ उत्पादनको सबैभन्दा उच्च रहेको छ। यसमा मौरिसस पछि कुनै पनि अफ्रिकी देशको दोस्रो सबैभन्दा उच्च मानव विकास सूचकाङ्क रहेको छ। यो विश्व बैङ्क (अर्को मौरिसस) द्वारा उच्च आय भएको अर्थतन्त्रको रूपमा वर्गीकृत दुई अफ्रिकी देशहरूमध्ये एक हो।

सेसेल्सी संस्कृति र समाज फ्रान्सेली, बेलायती र अफ्रिकी प्रभावहरूको मिश्रण हो। यसमा हालै चिनियाँ र भारतीय तत्वहरू पनि सामेल छन्। यो देश संयुक्त राष्ट्र सङ्घ, अफ्रिकी सङ्घ, दक्षिण अफ्रिकी विकास समुदाय र राष्ट्रमण्डलको सदस्य हो।

 सन्दर्भ सामग्रीहरू 

 बाह्य कडीहरू 

सरकार
 सेगोभ, मुख्य सरकारी वेबसाइट
 राष्ट्रपति कार्यालय, गणतन्त्र सेसेल्सको राष्ट्रपतिको कार्यालयक
 सेसेल्सको केन्द्रीय बैङ्ब, 
 सेसेल्स लगानी विभाग , लगानी प्रवर्द्धनका लागि सरकारी लगानी आयोग
 केन्द्रीय तथ्याङ्क विभाग

धर्म
 सेसेल्समा धर्म

साधारण जानकारी
 सेसेल्स । द वर्ल्ड फ्याक्टबुक। केन्द्रीय गुप्तचर संस्था।

 जानकारी पृष्ठ बीबीसी समाचारमा

 टापु संरक्षण समाज, गैर नाफामूलक प्रकृतिसंरक्षण र शैक्षिक गैरसरकारी संस्था 
 सेसेल्सको प्रकृति, एक वैज्ञानिक/वातावरणीय गैरसरकारी प्रकृति संरक्षण सङ्घ
 सरकारी समाचारपत्र
 सेसेल्सको पन्छी तथ्याङ्क समिति
 पर्यटन , सरकारको पर्यटन वेबसाइट
 पर्यटन विभाग
 एअर सेसेल्स, सेसेल्सको राष्ट्रिय वायुसेवा कम्पनी


श्रेणी:राष्ट्रमण्डलका सदस्य राष्ट्रहरू
श्रेणी:अफ्रिकी देशहरू
श्रेणी:फ्रान्सेली भाषा आधिकारिक भएका देश तथा क्षेत्रहरू
श्रेणी:अफ्रिकी सङ्घका सदस्य राष्ट्रहरू
श्रेणी:संयुक्त राष्ट्रसङ्घका सदस्य राष्ट्रहरू
श्रेणी:हिन्द महासागरका द्वीपीय देशहरू
श्रेणी:अङ्ग्रेजी भाषा आधिकारिक भएका देश तथा क्षेत्रहरू